
Republika e Kosovës
Republika Kosova-Republic of Kosovo
Qeveria - Vlada – Government
Ministria për Komunitete dhe Kthim / Mинистарство за заједнице и повратак /
 Ministry of Communities and Return

Kosovo Polje, datum, 21.07.2025
JAVNI POZIV ZA FINANSIRANJE STRUČNE PRAKSE I RAZVOJA VEŠTINA KOD MLADIH NA ZAHTEV POSLODAVCA (PREDUZEĆA)

Svrha javnog poziva
Ministarstvo za zajednice i povratak (MZP), u okviru strateškog plana za jačanje ekonomskog osnaživanja zajednica na Kosovu , kao deo paketa mera 1.9 odobren od strane Vlade Kosova pokreće program obuke mladih i nezaposlenih lica kroz praktičan rad u preduzećima. Cilj programa je unapređenje zapošljivosti mladih i nezaposlenih osoba iz manjinskih zajednica putem sticanja praktičnih znanja i veština, kao i podrška preduzećima u izgradnji kvalifikovane radne snage.

Kroz ovaj program MZP će omogućiti preduzećima da uključe mlade i nezaposlene osobe iz manjinskih zajednica u strukturirane obuke, čime se podstiče kreiranje novih radnih mesta i smanjenje nezaposlenosti u zajednicama širom Kosova.

1. CILJ JAVNOG POZIVA
Opšti cilj javnog poziva je povećanje zapošljivosti mladih i nezaposlenih lica kroz praktične obuke u preduzećima, uz jačanje kapaciteta privatnog sektora.
Specifični ciljevi:
· Povećanje znanja i veština mladih i nezaposlenih lica kroz praktične obuke;

· Povećanje konkurentnosti i kapaciteta lokalnih preduzeća;

· Kreiranje uslova za moguće/potencijalno stalno zaposlenje nakon završene obuke.



2. USLOVI ZA UČEŠĆE PREDUZEĆA
Pravo učešća imaju:
· Mikro, mala i srednja preduzeća registrovana na Kosovu.

· Preduzeća koja su spremna da organizuju obuku u trajanju od najmanje 3 meseca za najmanje 2 nezaposlena lica.

· Preduzeća koja obuku mogu organizovati u sopstvenim proizvodnim ili uslužnim kapacitetima.
3. PODRŠKA I OBAVEZE MINISTARSTVA 
MZP će preduzećima odobriti finansijsku podršku za pokriće dela troškova koji nastaju tokom obuke, uključujući:
· Naknadu za mentora ili osobu zaduženu za obuku.

· Naknadu za osnovne troškove osposobljavanja (materijal, zaštitna oprema itd.).

· Novčanu naknadu od 300 eur (bruto plata) za stažiste.
Maksimalan iznos podrške po preduzeću iznosi do 10.000 EUR, u zavisnosti od broja stažista i trajanja obuke.
4.OBAVEZA PREDUZEĆA KOJA ANGAŽUJU STAŽISTE/PRIPRAVNIKE
· Odabir i podnošenje liste stažista/pripravnika sa imenima zajedno sa ostalom dokumentacijom (u koliko postoji lista).
· Definisanje radnog mesta i radnih zadataka za stažiste/pripravnike;
· Angažovanje stažista/pripravnika na minimum 3 meseca;
· Obezbedjivanje svih alata,opreme i pristupa potrebnog za rad;
· Sprovodjenje planiranih tehnickih i administrativnih obuka;
· Popunjavanje evaluacija,uputnika i izvestaja za donatore (po potrebi)
Napomena: MZP može u bilo kom trenutku traziti dokumentovano izvestavanje o učinku i napretku stažista.
5. LISTA POTREBNIH DOKUMENATA ZA PRIJAVU
Preduzeća koja žele da učestvuju u ovom pozivu potrebno je da dostave:
· Popunjen obrazac prijave/aplikacije (dostupan na sajtu MZP).
· Plan obuke sa opisom veština koje će stažisti steći (opciono, može se i u aplikaciji opisati)
· Detaljan budžet. 
· Kopija sertifikata o registraciji preduzeća.
· Poresko uverenje o izmirenim obevezama (ne starije od 90 dana).
· Lista trenutno zaposlenih radnika (ako postoji).
· Lista radnika koji će stažirati u preduzeću.
· [bookmark: _GoBack]Fotografije postojećeg poslovnog prostora.

6. INDIKATIVNI KALENDAR OTVARANJA I ZAVRŠETKA POZIVA
21.07.2025 - Otvaranje poziva
31.07.2025 - Rok za podnošenje pitanja o pozivu
05.08.2025 - Rok za podnošenje predloga projekata u MZP
Bicete naknadno informisani - Rok za podnošenje žalbi 
Bicete naknadno informisani - Potpisivanje ugovora
MZP ima pravo da ažurira indikativni kalendar. Svaka promena indikativnog kalendara biće objavljena na internet stranici MZP-a.
Rokovi za zavšetak projekta: Sve aktivnosti moraju biti završene u roku do 6 meseci od datuma potpisivanja ugovora osim ako ugovorom nije drugacije predviđeno.
6. GDE I KAKO SE PRIJAVITI/ ROK ZA PRIJAVU
[bookmark: _Hlk135742409]Ovaj javni poziv je objavljen na sajtu Ministarstva za zajednice i povratak https://mkk.rks-gov.net/. Sve potrebne informacije i formulare za prijavu možete pronaći kako na ovom sajtu tako i u samoj zgradi Ministarstva. Podnosioci prijava koji žele da se prijave na ovaj javni poziv moraju da izraze svoje interesovanje tako što će svu potrebnu dokumentaciju (odštampati, potpisati) i poslati putem pošte u koverti ili u fizičkom  obliku u arhivu Ministarstva za zajednice i povratak, ul. Majka Tereza, PB. 12000 Kosovo Polje. 
Prijava za ovaj javni poziv počinje 21.07.2025. godine a poziv će biti otvoren do 05.08.2025. godine do 16:00h.  Prijave nakon ovog roka se neće primati. 
Za svako pojašnjenje možete poslati pitanja na e-mail request.mkk.mzp.mcr@rks-gov.net do 31.07.2025 god.

